[bookmark: _Toc395092407][bookmark: _Toc492745859]Pravdepodobnosť – cvičenia
1) Z debny, v ktorej je 10 súčiastok a 3 z nich sú chybné, vyberieme náhodne 5 súčiastok. Aká je pravdepodobnosť, že medzi nimi budú práve dva chybné? [0,417]
2) V číselnej lotérii sa žrebuje 5 čísel spomedzi 35. Za 3 uhádnuté čísla sa vypláca tretia ceny. Aká je pravdepodobnosť, že vyhráme tretiu cenu, ak podávame tiket s jednou päticou čísel? [0,013]
3) Z 32 hracích kariet vyberieme 5. Aká je pravdepodobnosť, že práve 3 z nich budú zelené? [0,076]
4) V obchodnom dome majú zo 100 televízorov 85 prvej akosti a 15 druhej akosti. Prvých 
10 zákazníkov dostalo televízor prvej akosti. Aká je pravdepodobnosť, že jedenástemu predvedú televízor druhej akosti? [0,167]
5) V urne sú 4 biele a 3 modré guľky. Náhodne vyberieme 2 guľky. Aká je pravdepodobnosť, že 
a) obidve guľky budú biele [0,286]
b) jedna guľka bude biela a jedna modrá? [0,571]
6) Hádžeme dva krát kockou. Aká je pravdepodobnosť, že aspoň raz padne šestka? [11/36]
7) V obchode je vystavených 10 hrncov, z ktorých 3 sú chybné. Kupujúci si náhodne vyberie 3 hrnce. Aká je pravdepodobnosť, že aspoň jeden z nich je chybný? [0,7083]
8) V debne je 10 súčiastok, z ktorých sú tri chybné. Aká je pravdepodobnosť, že medzi piatimi náhodne vybratými súčiastkami budú najviac dve chybné? [0,9167]
9) V urne sú 2 biele  a tri modré guľky. Ťaháme dvakrát, lenže po prvom ťahu guľku vrátime do urny. Aká je pravdepodobnosť vytiahnutia bielej guľky v prvom (druhom) ťahu? [2/5, 2/5]
10) Hádžeme dvakrát kockou. Aká je pravdepodobnosť, že prvýkrát padne šestka a druhýkrát nepadne? [5/36]
11) Dvaja strelci strieľajú na cieľ a zasahujú ho nezávisle od seba s pravdepodobnosťou 0,9 resp. 0,8. Aká je pravdepodobnosť, že obidvaja zasiahnu cieľ? [0,72]
12) Hádžeme trikrát kockou. Aká je pravdepodobnosť, že prvýkrát padne párne číslo, druhýkrát číslo väčšie ako 4 a tretíkrát nepárne číslo? [0,083]
13) Traja strelci strieľajú – každý raz – na ten istý terč. Prvý zasiahne cieľ s pravdepodobnosťou 0,7, druhý s pravdepodobnosťou 0,8 a tretí s pravdepodobnosťou 0,9. Aká je pravdepodobnosť, že terč zasiahnu 
a) aspoň raz [0,994]
b) aspoň dvakrát? [0,902]
14) Do meracieho prístroja sa montujú tri elektrónky. Pravdepodobnosť toho, že elektrónka bude pracovať aspoň 9 000 hodín bez poruchy, je pre prvý typ 0,9, pre druhý typ 0,92 a pre tretí 0,95. Aká je pravdepodobnosť, že aspoň jedna z elektróniek bude pracovať aspoň 9 000 hodín? [0,9996]
15) Deň pred maturitou bola pravdepodobnosť, že si Miro vytiahne z 30 otázok zo slovenčiny takú, ktorú vie, 0,4. Koľko otázok sa musí ešte naučiť, aby táto pravdepodobnosť bola aspoň 0,5? [3]
[bookmark: _GoBack]
